سنڌي لوڪ ادب ۾ ليلا چنيسر واري داستان پڻ تمام مشهور آهي، جنهن ۾ ليلا جي محرومي سندس غلطي ڪري آهي، سطحي سوچ هيٺ قيمتي هار جي بدلي ۾ هڪ رات چنيسر حوالي ڪرڻ واري فيصلي سبب هوءَ پنهنجو سهاڳ وڃائي ويٺي. هن فيصلي ڪرڻ مهل دور انديشي ڪا نه ڪئي، جنهن سبب سڀ ڪجهه وڃائي ويٺي، پوءِ پڇتائيندي رهي. اهڙي نموني راڻو مومل واري داستان ۾ پڻ راڻي جي رسڻ تي مومل پيار وڃائڻ سبب آهون ۽ دانهون ڪندي رهي. ائين جي غور ڪبو ته سنڌ جي اڪثر لوڪ داستانن ۾ محرومي ۽ مجبوري بيان ٿيل آهي.